《暗香·至日逢雪，社作二首，用白石咏梅韵》
清代·夏孙桐

凤城寒色。正昨宵冻涩，西楼残笛。碾碎玉街，树树冰纹待堪摘。

云物今朝倦数，知冷入、郊坛吟笔。笑尽日、熨遍炉熏，清梦滞茸席。

香国。万花寂。问早萼怨红，半庭烟积。箭虬漫泣。瞥眼东风动遥忆。

销尽羁怀几许，白战斗、尊中春碧。便九九、图遍也，绮寮伴得。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。